Държавен вестник, бр. 61, 2014 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  61
и изпълнителният директор на БАБХ не се 
произнесе с отказ в 7-дневен срок от получа­
ване на уведомлението.
(5) В случаите на мълчаливо съгласие впис­
ването в регистъра се извършва в 14-дневен 
срок от уведомяването по ал. 4.
(6) Когато продукт за растителна защита е 
разрешен за пускане на пазара и употреба с 
адювант, изпълнителният директор на БАБХ 
служебно вписва адюванта в регистъра по 
чл. 6, ал. 1, т. 15.
Чл. 129. Изпълнителният директор на 
БАБХ със заповед заличава вписване в ре­
гистъра по чл. 6, ал. 1, т. 15 в 14-дневен срок 
от подаването на писмено искане от лицето, 
което пуска на пазара адюванта.
Г л а в а  с е д м а
ТОРОВЕ, ПОДОБРИТЕЛИ НА ПОЧВАТА, 
БИОЛОГИЧНО АКТИВНИ ВЕЩЕСТВА И 
ХРАНИТЕЛНИ СУБСТРАТИ
Чл. 130. (1) Торове, подобрители на почвата, 
биологично активни вещества и хранителни 
субстрати се пускат на пазара и се употребяват 
след регистрация и издаване на удостоверение 
за пускане на пазара и употреба. 
(2) Торовете, подобрителите на почвата, 
биологично активните вещества и храни­
телните субстрати се регистрират, когато са 
ефикасни и нямат неблагоприятно въздействие 
върху хората, животните или околната среда 
при предписаните от производителя условия 
за употреба. 
Чл. 131. На регистрация по чл. 130, ал. 1 
не подлежат продукти, които са:
1. оборски тор по смисъла на чл. 3, па­
раграф 20 от Регламент (ЕО) № 1069/2009 
на Европейския парламент и на Съвета от 
21 октомври 2009 г. за установяване на здрав­
ни правила относно странични животински 
продукти и производни продукти, непредназ­
начени за консумация от човека и за отмяна 
на Регламент (ЕО) № 1774/2002 (Регламент 
за страничните животински продукти) (ОВ, 
L 300/1 от 14 ноември 2009 г.);
2. торове, подобрители на почвата, би­
ологично активни вещества и хранителни 
субстрати, предназначени за употреба само 
при саксийни растения;
3. неорганични торове, които отговарят на 
изискванията на Регламент (ЕО) № 2003/2003 
и са обозначени с маркировка „ЕО ТОР“.
Чл. 132. (1) Към изпълнителния директор 
на БАБХ се създава Експертна комисия по 
торове, подобрители на почвата, биологично 
активни вещества и хранителни субстрати, 
наричана по-нататък „Експертната комисия“, 
която е постоянно действащ консултативен 
орган по въпросите, свързани с торове, по­
добрители на почвата, биологично активни 
вещества и хранителни субстрати.
(2) Изпълнителният директор на БАБХ 
утвърждава правила за организацията и дей­
ността на Експертната комисия. 
(3) Съставът на Експертната комисия се 
определя със заповед на министъра на земе­
делието и храните и включва представители 
на Министерството на земеделието и храните, 
Министерството на здравеопазването, Минис­
терството на околната среда и водите и Бъл­
гарската агенция по безопасност на храните. 
(4) Експертната комисия прави предложе­
ния до изпълнителния директор на БАБХ за:
1. регистриране на торове, подобрители 
на почвата, биологично активни вещества и 
хранителни субстрати, които не са пуснати на 
пазара в държава членка, или отказ;
2. промяна в регистрацията на торове, 
подобрители на почвата, биологично активни 
вещества и хранителни субстрати, или отказ;
3. заличаване на регистрация на торове, 
подобрители на почвата, биологично активни 
вещества и хранителни субстрати.
Чл. 133. (1) За регистрация на торове, по­
добрители на почвата, биологично активни 
вещества и хранителни субстрати и получа­
ване на удостоверение за пускане на пазара 
и употреба лицата подават в ЦУ на БАБХ 
заявление по образец, към което прилагат:
1. административно и техническо досие 
на продукта; 
2. документ за платена такса съгласно 
тарифата по чл. 5, ал. 1.
(2) Регистрацията по ал. 1 се извършва при 
условия и по ред, определени в наредба на 
министъра на земеделието и храните.
(3) Когато торове, подобрители на почвата, 
биологично активни вещества и хранителни 
субстрати са пуснати на пазара в държава 
членка, към заявлението се прилагат заверени 
копия на документите, въз основа на които 
продуктът е пуснат на пазара в държавата 
членка, или друго доказателство, че продуктът 
е пуснат на пазара. Документите се признават 
съобразно разпоредбите на Регламент (ЕО) 
№ 764/2008 на Европейския парламент и на 
Съвета от 9 юли 2008 г. относно установява­
не на процедурите, свързани с прилагането 
на някои национални технически правила 
за продукти, законно предлагани на пазара 
на други държави членки, и за отмяна на 
Решение № 3052/95/ЕО (ОВ, L 218/21 от 13 
август 2008 г.). 
Чл. 134. (1) В тримесечен срок от подаване 
на заявлението по чл. 133, ал. 1 изпълнителни­
ят директор на БАБХ със заповед регистрира 
тор, подобрител на почвата, биологично ак­
тивно вещество или хранителен субстрат и 
издава удостоверение за пускане на пазара и 
употреба по образец или мотивирано отказва 
регистрацията, когато продуктът не отговаря 
на някое от изискванията по чл. 130, ал. 2.